Ce fac „eroii” lui Putin când se întorc de pe frontul din Ucraina. Val de violențe în Rusia, provocat de deținuții care recidivează
Deținuții recrutați din închisori, care scapă de pedepse participând la războiul Rusiei din Ucraina sunt salutați drept eroi de mass-media pro-Kremlin, iar președintele Vladimir Putin i-a numit noua „elită” a Rusiei. Dar aceștia provoacă violențe acasă, după ce se întorc de pe front, scrie BBC. În prima jumătate a acestui an, numărul personalului militar condamnat pentru infracțiuni s-a dublat față de aceeași perioadă a anului trecut.